નવગુજરાત સમય, કાંકરેજ કાંકરેજ તાલુકાના મોટા જામપુરમા સર્વે નંબર 567ની જમીન ગૌચરની હોવા છતા મોટા જામપુર ગ્રામ પંચાયાતે ઠરાવ નંબર 3, તારીખ 21-08-2017થી આ જમીન તળાવની છે તેમ દશાવ્યુ હતુ તેનુ ખોદકામ કરી નર્મદા મુખ્ય કેનાલના પાળામાટે માટી લેવા  ઠરાવ કરી નર્મદા નિગમના પાળા બંધીના કોન્ટ્રાક્ટર જલારામ કન્સટ્રકશન અમદાવાદ મારફતે આ જમીનનુ ખોદકામ કરી માટી લેવામા આવતી હોવાનું જણાતા આ જમીન ગૌચર સદરની હોઇ અન્ય કોઇ હેતુ માટે ના આપવાની હોવા છતા મોટા જામપુર ગ્રામ પંચાયાતે તેના ક્ષેત્રાધિકાર બહાર જઇને આ જમીનમાંથી માટી લેવા માટે પરવાનગી આપતો ઠરાવ કરી આપી માટીનું ખનન તથા વહન કરી રોયલ્ટી ચોરી કર્યાની અરજદારની રજૂઆતને પગલે  તે અંગે માંમલદારે નોટીસ આપી હતી અને મોટા જામપુર ગ્રામ પંચાયતના સરપંચ માનસુગભાઇ લક્ષ્મણભાઇ ચૌધરીએ હોદ્દાનો દુર ઉપયોગ કરી પોતાના કાર્યક્ષેત્ર બહારના કામની સત્તા આપી હોવાથી તેમને હોદ્દા પરથી દુર કરવામાં આવતાં તાલુકામાં આ મુદ્દે ચકચાર મચી જવા પામી હતી.